A BIZOTTSÁG 181/2005/EK RENDELETE
(2005. február 2.)
a nonprofit intézmények és szervezetek vajbeszerzéséhez nyújtott támogatásról szóló 2191/81/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK rendeletre (1) és különösen annak 15. cikkére,
mivel:
(1)
A 2191/81/EGK bizottsági rendelet (2) előírja a nonprofit intézmények és szervezetek által beszerzett vaj támogatását. A vajpiac jelenlegi helyzetére, az említett rendelet szerinti eladások szintjére, a vaj intervenciós árának csökkenésére és a vajra vonatkozó más támogatási rendszerek támogatási szintjének ezt követő csökkenésére tekintettel a támogatás összegét csökkenteni kell.
(2)
A Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
A 2191/81/EGK rendelet 2. cikke (1) bekezdésének első albekezdésében a „100 EUR” összeg helyébe „80 EUR” összeg lép.
2. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 2-án.